Jakub Skala
Jakub Skala (* 18. februara 1851 w Chrósćicach; † 17. januara 1925 w Budyšinje) bě wot 1920 hač do jeho smjerće dekan Budyskeho tachanstwa swj. Pětra.
Žiwjenje[wobdźěłać]
Skala wopyta katolski wučerski seminar w Budyšinje. Po tym poda so na teologiski studij do Prahi. Tam so připódla wosebje ze słowjanskimi rěčnymi a kulturnymi slědźenjemi zaběraše. Po měšniskej swjećizny 1876 bu z kapłanom w Ralbicach a Budyšinje, 1898 šolastikar a 1905 senior kapitla. Nadźija serbstwa bě wulka, zo Skala so z prěnim biskopom nowowutworjeneho Mišnjanskeho biskopstwa sta, ale tomu tak njebě. Wón bě předsyda Maćicy Serbskeje a wot lěta 1882 do 1903 redaktor Katolskeho Posoła. Nimo toho wuda wón dwójce, 1900 a 1909 serbski Wosadnik.
Wón bu na Budyskim Mikławšku pohrjebany.
Žórła[wobdźěłać]
- Salowski, Kilank, Schmidt: Katholische Sorbische Lausitz (1976). Hrsg. St. Benno-Verlag Leipzig, str. 105
szl_Latn szl_Latn hrv_Latn szl_Latn ibo_Latn szl_Latn ltz_Latn